ཤཿ ཡང་གསང་བླ་མའི་སྒྲུབ་པ་
དྲི་མེད་སྣང་བའི་རྒྱ་ཅན་
བཞུགས་སོ༔
མཆོག་གསུམ་རྒྱ་མཚོའི་ཁྱབ་བདག་ཆེན་པོར་བཞུགས༔ རིགས་འདུས་བླ་མར་གུས་པས་ཕྱག་
འཚལ་ལོ༔ དེ་ལ་བརྟེན་ནས་སྒྲུབ་པ་མན་ངག་ནི༔ ཤིན་ཏུ་ཟབ་པ་སྙིང་གི་གའུར་རྒྱ༔ དབེན་པའི་
གནས་སུ་སྐུ་གསུང་ཐུགས་རྟེན་བཀྲམ༔ ཕྱི་ནང་གསང་མཆོད་བཤམས་ཤིང་དམ་རྒྱ་བཅད༔ དང་པོ་སྐྱབས་
འགྲོ་སེམས་བསྐྱེད་ནི༔ ན་མོ༔ རང་རིག་སྐུ་གསུམ་འདུ་འབྲལ་མེད་པའི་དངོས༔ ཁྱབ་
བདག་དྲིན་ཅན་བླ་མར་སྐྱབས་སུ་མཆི༔ རང་ངོ་མ་ཤེས་འཁྲུལ་བའི་སེམས་ཅན་
རྣམས༔ བླ་ མེད་བྱང་ཆུབ་ཐོབ་ ཕྱིར་སེམས་བསྐྱེད་དོ༔ བགེགས་བསྐྲད་མཚམས་
གཅོད་ནི༔ ཧོ་སྣང་སྲིད་ཡེ་ནས་བླ་མའི་དཀྱིལ་འཁོར་ལ༔ མ་རྟོགས་ལོག་
འདྲེན་གཟུང་འཛིན་ཕྱིར་དེངས་ཤིག༔ འཁོར་འདས་རོ་མཉམ་དག་པ་རབ་
འབྱམས་ཀྱི༔ རང་བཞིན་འགྱུར་བ་མེད་པས་རྟག་ཏུ་སྲུངས༔ བྱིན་དབབ་མཆོད་
རྫས་བྱིན་རླབས་ནི༔ མཆོག་གསུམ་ཀུན་འདུས་དཔལ་ལྡན་བླ་མ་ཡི༔ གསང་
གསུམ་ཟག་མེད་དབང་དང་བྱིན་རླབས་སྩོལ༔ སྣོད་བཅུད་འདོད་ཡོན་མ་
བཅོས་སྣང་བའི་རྒྱན༔ བདེ་ཆེན་སྤྲིན་གྱི་རོལ་བར་བྱིན་གྱིས་རློབས༔
གཞི་ཏིང་འཛིན་ལྷ་བསྐྱེད་ནི༔ ཨཱཿ༔ རང་བྱུང་ རིག་ པ་ ནམ་ མཁའ་ ལྟ་ བུ་ ལས༔ རྩལ་
སྣང་ཡེ་ཤེས་གོ་མ་འགགས་པའི་གདངས༔ ཧྲཱིཿ༔ཡིག་དམར་པོའི་འཕྲོ་འདུས་
དོན་གཉིས་བྱས༔ སྣང་སྲིད་མ་བཅོས་ལྷུན་གྲུབ་དཔལ་རིའི་ཞིང༔ ཚོགས་
དངོས་
2222

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བླ་མའི་སྒྲུབ་ཐབས་སྐོར།
ཀ
བརྒྱད་རྣམ་དག་དུར་ཁྲོད་བརྒྱད་ཀྱིས་བསྐོར༔ ཡེ་ཤེས་རང་མདངས་གཞལ་
མེད་ཁང་དབུས་སུ༔ ཆགས་བྲལ་པདྨ་ཐབས་ཤེས་ཉི་གདན་ལ༔ སེམས་
ཉིད་གདོད་ནས་རང་བྱུང་ལྷ་ཡི་སྐུ༔ པདྨ་འབྱུང་གནས་ཕྱོགས་བཅུ་དུས་བཞི་
ཡི༔ རྒྱལ་སྲས་སེམས་དཔའ་འཕགས་ཚོགས་ཐམས་ཅད་ཀྱི༔ གསང་
གསུམ་ངོ་བོ་ཆོས་ཀྱི་དབྱིངས་ཁྱབ་པ༔ ཡེ་ཤེས་རྡོ་རྗེའི་རང་བཞིན་གཅིག་
ཏུ་བསྡུས༔ གྲུབ་བརྒྱའྀ་དབང་ཕྱུག་ཐང་སྟོང་རྒྱལ་པོ་དང༔ དབྱེར་མེད་
དཔལ་ལྡན་བླ་མ་རྡོ་རྗེ་འཆང༔ དཀར་དམར་མདངས་ལྡན་ལོ་བརྒྱད་གཞོན་
ནུའི་ཚུལ༔ ཐེག་གསུམ་དོན་མཚོན་ཟ་བེར་ཕོད་ཀ་དང༔ མཐིང་ཤམ་སྔོན་
པོ་གསང་གོས་དཀར་པོ་དང༔ དབུ་ཞྭ་པདྨ་མཐོང་གྲོལ་མཛེས་པར་གསོལ༔
ཕྱག་གཡས་རིག་སྟོང་རྡོ་རྗེ་ཐུགས་ཀར་འཛིན༔ གཡོན་པས་བདེ་སྟོང་ཐོད་
བུམ་ལྟེ་བར་བརྟེན༔ ཞབས་གཉིས་འཁོར་འདས་རོ་སྙོམས་སྐྱིལ་ཀྲུང་
བཞུགས༔ རིན་ཆེན་སྣ་ཚོགས་རུས་པའི་རྒྱན་གྱིས་སྤྲས༔ སྤྱི་བོར་རིགས་
བདག་ཐོག་མའི་མགོན་པོར་བཞུགས༔ འཁོར་དུ་སྤྲུལ་བའི་རིག་འཛིན་
མཁའ་འགྲོས་བསྐོར༔ གཞན་ཡང་རྩ་གསུམ་དམ་ཅན་སྤྲིན་ལྟར་གཏིབས༔
རིག་པ་གཙོ་ལ་རིག་མདངས་འགག་མེད་འཁོར༔ ཡེ་ནས་མ་བཅོས་ལྷུན་
གྲུབ་ཆེན་པོར་གསལ༔ སྤྱན་འདྲེན་བཞུགས་གསོལ་ནི༔ ཧཱུྃ༔ ཨོ་ རྒྱན་ཡུལ་གྱི་ནུབ་
བྱང་མཚམས༔ པདྨ་གེ་སར་སྡོང་པོ་ལ༔ ཡ་མཚན་མཆོག་གི་དངོས་གྲུབ་
བརྙེས༔ པདྨ་འབྱུང་གནས་ཞེས་སུ་གྲགས༔ འཁོར་དུ་མཁའ་འགྲོ་མང་པོས་
བསྐོར༔ ཁྱོད་ཀྱི་རྗེས་སུ་བདག་སྒྲུབ་ཕྱིར༔ བྱིན་གྱིས་བརླབ་ཕྱིར་གཤེགས་

23

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
ལྷ༔
སུ་གསོལ༔ གུ་རུ་པདྨ་སིདྡྷི་ཧཱུྃ༔ རང་བྱུང་གདོད་ནས་འདུ་འབྲལ་མེད་པའི་
མི་གཡོ་བདེ་བ་ཆེན་པོར་རྟག་ཏུ་བཞུགས༔ བཛྲ་ས་མ་ཏིཥྛནྟ༔ ཕྱག་
འཚལ་མཆོད་འབུལ་ནི༔ དཀོན་མཆོག་ཀུན་དངོས་རང་རིག་བླ་མ་ལ༔ རང་
བྱུང་འདུ་འབྲལ་མེད་པར་ཕྱག་བགྱིའོ༔ ཐུགས་འཕྲད་རང་གྲོལ་སྣང་སྲིད་
གང་ཤར་ཆོས༔ ཞེན་མེད་བདེ་ཆེན་རྒྱན་གྱི་མཆོད་འབུལ་བཞེས༔ ན་མོ་
ན་མ་ཧོཿ མ་ཧཱ་ཛྙཱ་ན་སརྦ་པཱུཙྪ་ཧོ༔ བསྟོད་པ་ནི༔ ཧྲཱིཿ༔ ངོ་བོ་ཆོས་སྐུ་སངས་རྒྱས་
པད་མ་སྐྱེས༔ རང་བཞིན་ལོངས་སྐུ་གྲུབ་ཆེན་ལྕགས་ཟམ་པ༔ ཐུགས་
རྗེའི་སྤྲུལ་བ་ཕྲིན་ལས་གླིང་པ་ལ༔ གསང་གསུམ་དབྱེར་མེད་རོལ་པར་
ཕྱག་འཚལ་བསྟོད༔ བཟླས་དམིགས་ནི༔ ཐུགས་ཀར་པད་མ་ཉི་མའི་གདན་གྱི་
སྟེང༔ གསེར་གྱི་རྡོ་རྗེ་ནས་འབྲུ་ཙམ་གྱི་ལྟེར༔ ཧྲཱིཿ༔ ཡིག་དམར་པོ་སྤུས་
བྲིས་ལྟ་བུ་ལ༔ སྔགས་ཀྱིས་བསྐོར་བའི་འོད་ཀྱིས་དོན་གཉིས་བྱས༔ སྣང་
སྲིད་ཐམས་ཅད་དཔལ་ལྡན་བླ་མའི་ཞིང༔ གསང་གསུམ་མི་ཟད་རྒྱན་
གྱི་འཁོར་ལོར་སད༔ མཆོག་དང་ཐུན་མོང་དངོས་གྲུབ་ཐོབ་པར་བསམ༔
བསྙེན་པ་ནི༔ ཨོཾ་ཨཱཿཧཱུྃ༔ བཛྲ་མ་ཧཱ་གུ་རུ་བིདྱཱ་དྷ་ར་དྷརྨཱ་དྷརྟུ་ཛྙཱ་ན་སརྦ་སིདྡྷི་ཧཱུྃ༔ དེ་
ལྟར་ཕྱི་ནང་གསང་གསུམ་གྱི༔ མཚན་སྔགས་གཅིག་དྲིལ་ཟབ་པའི་མཛོད༔ བཟླས་པའི་གང་ཟག་སྐལ་
ལྡན་ལ༔ ཞག་བདུན་འགྲུབ་པའི་རྟགས་མཚན་འབྱུང༔ དངོས་སུ་ཞལ་མཇལ་གསུང་ཐོས་ཤིང༔ བྱིན་
རླབས་དབང་དང་དངོས་གྲུབ་ཐོབ༔ ཉམས་སུ་ལུང་བསྟན་དབུགས་དབྱུང་ཞིང༔ དག་པའི་སྣང་བ་རབ་
འབྱམས་འཆར༔ རྨི་ལམ་ཐུན་མོང་གྲུབ་པའི་རྟགས༔ ཁྱད་པར་མཆོག་གི་དངོས་གྲུབ་ལྟས༔ ཇི་བཞིན་
ཡ་མཚན་ཆེ་བར་འབྱུང༔ ཁྱད་པར་སྣང་བ་ཐམས་ཅད་ལ༔ ཞེན་མེད་རང་གྲོལ་རྒྱས་ཐེབས་ནས༔ རྨི་
ལམ་སྒྱུ་མ་ལྟ་བུར་རྟོགས༔ དེ་ཚེ་བླ་མ་མཆོག་དང་ནི༔ རང་རིག་འདུ་འབྲལ་མེད་པའི་དོན༔ མངོན་
གྱུར་ཚེ་འདིར་གྲོལ་བར་འགྱུར༔ ས་མ་ཡ༔ རྒྱ་རྒྱ་རྒྱ༔ རྗེས་སུ་ཚོགས་ཀྱི་མཆོད་པ་ནི༔ ཤ་ཆང་དམ་

24

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བླ་མའི་སྒྲུབ་ཐབས་སྐོར།
རྫས་སྣ་ཚོགས་བཤམ༔ ཨོཾ་ཨཱཿ"ཧཱུྃ༔ རང་བྱུང་ཆོས་ཀྱི་དབྱིངས་ཀྱི་བྷནྡྷ་རུ༔ ཕྱི་ནང་
ཚོགས་ཀྱི་ལོངས་སྤྱོད་སྤྲིན་ལྟར་གཏིབས༔ རབ་འབྱམས་ཆོས་ཀྱི་དབྱིངས་
ཀུན་གང་བ་ཡི༔ བདེ་ཆེན་འདོད་ལྔའི་ལོངས་སྤྱོད་རྟག་ཏུ་སྤྲོ༔ སངས་རྒྱས་
ཀུན་དངོས་དཔལ་ལྡན་པད་མ་སྐྱེས༔ རྒྱ་བོད་གྲུབ་པའི་དབང་ཕྱུག་ལྕགས་
ཟམ་པ༔ གཏེར་བརྒྱའི་ཕྲིན་ལས་དཔལ་གྱུར་གླིང་འདིར་བརྩེ༔ མཆོག་
གསུམ་དམ་ཅན་རྒྱ་མཚོའི་ཚོགས་དང་བཅས༔ དགའ་སྟོན་ཚོགས་ཀྱི་འདུ་
བར་གཤེགས་སུ་གསོལ༔ ཤ་ལྔ་བདུད་རྩིའི་རང་བཞིན་ཡེ་ཤེས་ཀྱི༔ བདུད་
རྩིའི་རྒྱ་མཚོ་ཚོགས་ཀྱི་མཆོད་པ་འབུལ༔ རྨི་ལམ་ཇི་བཞིན་མ་རིག་འཁྲུལ་
བའི་ནོངས༔ དག་ཆེན་དཔལ་ལྡན་བླ་མའི་སྤྱན་སྔར་བཤགས༔ གཟུང་
འཛིན་གློ་བུར་འཁྲུལ་བའི་དགྲ་དང་བགེགས༔ ཡུལ་མེད་ཟང་ཐལ་མཉམ་
པའི་ངང་དུ་སྒྲོལ༔ རོ་མཉམ་དག་པ་ཆོས་སྐུའི་རང་བཞིན་གྱི༔ སྣང་སྲིད་
ཀ་དག་གསང་བ་ཆེན་པོར་བསྐང༔ ཟག་མེད་བདེ་བས་ལྷག་མགྲོན་མཉེས་
ཤིང་ཚིམ༔ རྣམ་བཞིའི་ཕྲིན་ལས་འབད་མེད་ལྷུན་གྲུབ་མཛོད༔ དེ་ནས་བསྐུལ་
དང་ཐ་ཚིག་བརྟན་གཏོར་ནི༔ ཧཱུྃ༔ སྐུ་གསུམ་ཞིང་བཞུགས་དཔལ་ལྡན་བླ་མ་ཡི
གསང་གསུམ་ཡེ་ཤེས་གར་དགུའི་རོལ་བ་ཡིས༔ ཁམས་གསུམ་སྒྲིབ་པ་
བཙན་ཐབས་ཉིད་དུ་བཅོམ༔ རང་བྱུང་རྡོ་རྗེ་གསུམ་གྱིས་བྱིན་རླབས་སྩོལ༔
བྷྱོཿ༔ གདུལ་བྱའི་སྣང་ངོར་གང་འདུལ་ཆུ་ཟླའི་གར༔ དཔལ་ལྡན་བླ་མའི་
སྤྱན་སྔར་ཁས་བླངས་པའི༔ ཐ་ཚིག་གསུམ་གྱི་མངའ་བདག་དམ་ཅན་རྣམས༔
གཏོར་མ་འདི་བཞེས་རྣལ་འབྱོར་ཕྲིན་ལས་སྒྲུབས༔ ཁྱད་པར་གངས་ཅན་
25

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་དང་པོ་རྡོ་རྗེ་སྒེག་མའི་གླེགས་བམ།
ཡུལ་ལྷ་བརྟན་མའི་ཚོགས༔ གཏོར་མས་དགྱེས་སྐོངས་ཟབ་གཏེར་བསྟན་
པ་འདི༔ ཕྱོགས་དུས་ཀུན་ཏུ་དར་རྒྱས་ཕྲིན་ལས་མཛོད༔ དེ་ནས་བསྔོ་སྨོན་ནི༔
སྐུ་གསུམ་རིགས་འདུས་མཚུངས་མེད་བླ་མ་ཡི༔ གསང་གསུམ་རྣལ་
འབྱོར་བསྐྱེད་རྫོགས་ཉམས་བླངས་མཐུས༔ འགྲོ་ཀུན་ཀུན་བཟང་བླ་མའི་
ས་ལ་བགྲོད༔ ཕྱམ་གཅིག་རྫོགས་པའི་སངས་རྒྱས་མྱུར་ཐོབ་ཤོག༔ བཀྲ་
ཤིས་ནི༔ ཧྲཱིཿ༔ སྐུ་ལྔ་མཚན་བརྒྱད་སྒྱུ་འཕྲུལ་རོལ་བའི་གར༔ མཛད་པའི་རྣམ་
ཐར་ཚད་མེད་ལྕགས་ཟམ་པ༔ འབྲེལ་ཚད་དོན་ལྡན་ལུང་བསྟན་ཟབ་གཏེར་
བདག༔ སྐུ་གསུམ་བླ་མ་མཆོག་གིས་བཀྲ་ཤིས་སྩོལ༔ འདི་ལྟར་ཤིན་ཏུ་ཟབ་པའི་
བཅུད༔ བླ་མ་སངས་རྒྱས་སྒྲུབ་པའི་མཛོད༔ མན་ངག་ཡོངས་ཀྱི་མཐར་ཐུག་པ༔ སྐལ་ལྡན་སྙིང་གི་བུ་
ལ་རྒྱ༔ བཀའ་འདི་སྔགས་བདག་མཆེད་གསུམ་སྲུངས༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ ཟབ་
རྒྱ༔ ཞེས་པ་སྨོན་ལམ་ལས་ཀྱིས་འབྲེལ་པའི་སྐྱེས་ཆེན་དམ་པ་བསོད་ནམས་དོན་འགྲུབ་དང་ངག་དབང་
ཆོས་འཕེལ་ཟུང་གིས་ལྷ་རྫས་མཎྜལ་བཅས་ཡང་ཡང་ཤིན་ཏུ་ནན་བསྐུལ་ངོར། དཔལ་མགོན་འབྲོང་
རི་སྨུག་པོའི་གནས་འདབས་གེ་སར་དགྲ་བླའི་བླ་རི་དབེན་གནས་ཟླ་གམ་སུམ་བརྩེགས་ནས་ཕྲིན་ལས་གླིང་
བས་གཏན་ལ་ཕབ་པའི་ཡི་གེའི་རིས་བྱེད་བསྐུལ་བ་པོ་ཉིད་ཀྱིས་བགྱིས་པའོ།། སརྦ་མངྒ་ལཾ།

26
26

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བླ་མའི་སྒྲུབ་ཐབས་སྐོར།